2017 में हैट्रिक लगाकर देंगे विरोधियों को जवाब: हरसिमरत
केंद्रीयमंत्री हरसिमरत कौर बादल ने कहा कि विरोधी दल सरकार के खिलाफ जहर उगल रहे हैं और लोग उनकी चाल से वाकिफ हैं। अब पंजाब के लोग सिर्फ विकास चाहते हैं और शिअद-भाजपा गठजोड़ राज्य में संभावित 2017 के चुनाव में फिर से सरकार बनाकर हैट्रिक बनाएगी।
कैप्टन अमरिंदर सिंह को जब भी कांग्रेस की कमान दी गई है वह बुरी तरह से पराजित हुई है। वहीं आप पंजाब में आपसी झगड़े में ही टूट चुकी है। बादल बठिंडा में ग्रामीण क्षेत्रों में विकास प्रोजेक्टों का नींवपत्थर रखने के बाद पत्रकारों से बात कर रही थी। अपने दौरे के दौरान केंद्रीय मंत्री हरसिमरत कौर बादल ने गांव मानवाला में 1.37 करोड़ रुपए के वाटर वर्कस का नींव पत्थर रखा वही गांव बंगी कला में 30 लाख रुपए की लागत से बनाई गई सरकारी सीनियर सेकेंडरी स्कूल की नई इमारत का उद्घाटन किया गया। इस दौरान गांव में ही आधुनिक पार्क गांव गोलेवाला में नए बनाए वाटर वर्कस का नींव पत्थर रखा गया। तलवंडी साबो में पंचायतों यूथ क्लबों को 40 पानी के टैंकर वितरित किए गए। इस मौके पर तलवंडी साबो के विधायक जीत महिंदर सिंह संधू, डीसी. डा. बसंत गर्ग, उपमुख्यमंत्री के ओएसडी मुनीष कुमार, हरिंदर सिंह सरां, एसएसपी स्वप्न शर्मा, अमृता सिंह, डीटीओ लतीफ अहमद हाजिर रहे
केंद्रीय मंत्री हरसिमरत कौर बादल गांवों में विकास कार्यों को शुरू करती हुई।
पंजाब की तरक्की नहीं चाहने वाले कर रहे थे माहौल खराब
केंद्रीयमंत्री बादल ने कहा कि पंजाब में कुछ समय पहले ऐसे लोगों ने माहौल खराब किया जो पंजाब की तरक्की नहीं चाहते हैं लेकिन लोगों ने इन तत्वों की साजिश को भांप लिया जिससे राज्य फिर से तरक्की की राह पर चल रहा है। श्री गुरुग्रंथ साहिब की बेअदबी करने वालों को सरकार जल्द ही लोगों के सामने लाएगी। किसानों को मुआवजा राशि देने के काम में तेजी लाने के आदेश अधिकारियों को दिए गए हैं। सरकार इस बार हजारांे युवाओं को सरकारी नौकरी देगी। इसके अलावा पंजाब सरकार की ओर से बुजुर्गों के लिए शुरू की गई तीर्थ यात्रा के फैसले को भी उन्होंने सराहा।
hin_Deva hin_Deva hin_Deva hin_Deva hin_Deva hin_Deva